Document ID: 32007R0164

KOMMISSIONENS FORORDNING (EF) Nr. 164/2007
af 19. februar 2007
om fastsættelse for produktionsåret 2005/06 af produktionsafgifterne i sukkersektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker (1), særlig artikel 15, stk. 8, første led,
under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (2), særlig artikel 44, litra a), og
ud fra følgende betragtninger:
(1)
I henhold til artikel 8 i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker (3), der fortsat finder anvendelse for produktionen i produktionsåret 2005/06, skal basisproduktionsafgifter, B-afgifter og eventuelt den i artikel 16, stk. 2, i forordning (EF) nr. 1260/2001 omhandlede koefficient for sukker, isoglucose og inulinsirup fastsættes inden den 15. februar 2007 for produktionsåret 2005/06.
(2)
For produktionsåret 2005/06 resulterer det forventede samlede tab, der konstateres i henhold til artikel 15, stk. 1 og 2, i forordning (EF) nr. 1260/2001, i, at basisproduktionsafgiften i henhold til samme artikels stk. 3 skal fastsættes til 1,0022 %.
(3)
Det forventede samlede tab, der er konstateret på grundlag af kendte oplysninger og i henhold til artikel 15, stk. 1 og 2, i forordning (EF) nr. 1260/2001, dækkes helt og holdent af provenuet fra basisproduktionsafgiften. Der skal således for produktionsåret 2005/06 ikke fastsættes hverken B-afgifter eller koefficienter til beregning af tillægsafgiften.
(4)
Forvaltningskomitéen for Sukker har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Produktionsafgifterne i sukkersektoren fastsættes for produktionsåret 2005/06 til:
a)
6,333 EUR pr. t hvidt sukker som basisproduktionsafgift for A-sukker og B-sukker
b)
2,810 EUR pr. t tørstof som basisproduktionsafgift for A-isoglucose og B-isoglucose
c)
6,333 EUR pr. t tørstof udtrykt som sukker/isoglucose-ækvivalent som basisproduktionsafgift for A-inulinsirup og B-inulinsirup.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. februar 2007.

Labels: 3
15
17